12. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 179  της 1/20 Μαρτ. 1969 (ΦΕΚ Α΄ 51) Περί εγκρίσεως Κανονισμού αναγνωρίσεως και εξαγοράς ως χρόνου ασφαλίσεως παρά τω Ταμείω Επικουρικής Ασφαλίσεως Ηλεκτροτεχνιτών Ελλάδος του χρόνου απασχολήσεως παρά τη ΔΕΗ/ΠΑΠ. (Διόρθ. Ημαρτ. ΦΕΚ Α΄ 79 της 5 Μαΐου 1969)  Έχοντες υπ’ όψιν: 1.Τας διατάξεις του άρθρ. 36 παρ. 7 του Ν.Δ. 1/1968. 2.Τας διατάξεις του άρθρ. 14 παρ. 4 του Ν.Δ. 4577/1966 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». 3.Γνώμην του Δ.Σ. του Ταμείου Επικουρικής Ασφαλίσεως Ηλεκτροτεχνιτών Ελλάδος, υποβληθείσαν ημίν δια της υπ’ αριθ. 3723/27.11.67 αναφοράς του. 4.Γνώμην του Συμβουλίου Κοινωνικής Ασφαλίσεως, διατυπωθείσαν κατά τας υπ’ αριθ. 34/6.6.1968, 40/11.7.68 και 45/22.8.68 συνεδριάσεις αυτού της ΙΕ΄ Περιόδου. 5.Την υπ’ αριθ. 872/1968 γνωμοδότησιν του Συμβουλίου της Επικρατείας προτάσει του Ημετέρου επί των Κοινωνικών Υπηρεσιών Υπουργού, απεφασίσαμεν και διατάσσομεν: Εγκρίνομεν τον υποβληθέντα ημίν Κανονισμόν αναγνωρίσεως και εξαγοράς ως χρόνου ασφαλίσεως παρά τω Ταμείω Επικουρικής Ασφαλίσεως Ηλεκτροτεχνιτών Ελλάδος, του χρόνου απασχολήσεως παρά τη ΔΕΗ/ΠΑΠ, εξ άρθρ. 5 έχοντα ούτω: Γενική Διάταξις Άρθρ.1.-Πρόσωπα υπαχθέντα ή υπαγόμενα εις την ασφάλισιν του Ταμείου Επικουρικής Ασφαλίσεως Ηλεκτροτεχνιτών Ελλάδος, δυνάμει των διατάξεων της παρ. 4 άρθρ. 14 του Ν.Δ. 4577/1966, δύνανται να αναγνωρίσουν και εξαγοράσουν τον προς της υπαγωγής των εις την ασφάλισιν χρόνον απασχολήσεώς των παρά τη Δημοσία Επιχειρήσει Ηλεκτρισμού (Δ.Ε.Η.) Περιφερείας Αθηνών Πειραιώς και τη προκατόχω αυτής Ηλεκτρικής Εταιρεία Αθηνών Πειραιώς (ΗΕΑΠ) ως χρόνον ασφαλίσεως παρά τω ως άνω Ταμείο υπό τους όρους, τας προϋποθέσεις και τους περιορισμούς του παρόντος. Αναγνωριζόμενος χρόνος Άρθρ.2.-Ως χρόνος δυνάμενος να αναγνωρισθή και εξαγορασθή νοείται ο χρόνος απασχολήσεως παρά τη Δ.Ε.Η./ΠΑΠ και τη προκατόχω αυτής ΗΕΑΠ εις εργασίας θεμελιούσας υποχρέωσιν ασφαλίσεως παρά τω Ταμείω δυνάμει των οικείων διατάξεων του από 3.3.-13.4.43 ιδρυτικού Δ/τος και του Καταστατικού τούτου, ο εμπίπτων εις την χρονικήν περίοδον από της συστάσεως του Ταμείου (13.4.1943) μέχρι της 28.2.1967. Άσκησις του δικαιώματος Άρθρ.3.-Το δικαίωμα αναγνωρίσεως και εξαγοράς ασκείται δι’ αιτήσεως του δικαιούχου, υποβαλλομένης εις το Ταμείον εντός ανατρεπτικής προθεσμίας ενός έτους από της δημοσιεύσεως του παρόντος προκειμένου περί των ήδη υπηρετούντων ή αποχωρησάντων από 1.3.1967 ή μέχρι ενάρξεως της ισχύος του παρόντος ή από της προσλήψεως δια, τους εν τω μέλλοντι προσληφθησομένους, ήτις θα συνοδεύηται υπό των δια γενικής αποφάσεως του Δ.Σ. οριζομένων δικαιολογητικών. Εν περιπτώσει θανάτου του δικαιούχου αμέσως ησφαλισμένου προ της εμπροθέσμου ασκήσεως του δικαιώματος, δύναται να ασκηθή τούτο υπό των δικαιουμένων συντάξεως μελών της οικογενείας του εντός εξαμήνου από του θανάτου του δικαιούχου. «Πρόσωπα εκ των αναφερομένων εν άρθρ. 1 του Β.Δ. 179/1969 «περί εγκρίσεως Κανονισμού αναγνωρίσεως και εξαγοράς ως χρόνον ασφαλίσεως παρά τω Ταμείω Επικουρικής Ασφαλίσεως Ηλεκτροτεχνιτών Ελλάδος του χρόνου απασχολήσεως παρά τη ΔΕΗ/ΠΑΠ» ουδόλως ασκήσαντα το υπό των διατάξεων τούτου παρεχόμενον αυτοίς δικαίωμα αναγνωρίσεως και εξαγοράς του χρόνου απασχολήσεώς των παρά τη ΔΕΗ/ΠΑΠ και της προκατόχω αυτής ΗΕΑΠ εντός της προθεσμίας του άρθρ. 3 του ιδίου Δ/τος δύνανται να ασκήσουν τούτο δι’ αιτήσεως των εφ’ άπαξ υποβαλλομένης εις το Ταμείον εντός ανατρεπτικής προθεσμίας 6 μηνών από της δημοσιεύσεως του παρόντος». Το εντός « » εδάφιον προσετέθη δια του Β.Δ. 569 της 12/25 Αυγ. 1971 (ΦΕΚ Α΄ 168). Άρθρ.4.-1.Η αναγνώρισις του κατά το άρθρ. 2 του παρόντος χρόνου συντελείται δι’ αποφάσεως του Δ.Σ. οριζούσης και τον τρόπον εξαγοράς, ήτις ενεργείται κατ’ επιλογήν του αιτούντος δια της αυτής, περί αναγνωρίσεως του χρόνου αιτήσεως κατά ένα εκ των κάτωθι, διαζευκτικώς, οριζομένων τρόπων: α)Δια της καταβολής εφ’ άπαξ ή δια 24 ισοπόσων ατόκων μηνιαίων δόσεων ποσού ίσου προς μίαν ημερησίαν εισφοράν επί τον αριθμόν των αναγνωριζομένων ημερών. Η ημερησία εισφορά υπολογίζεται εις ποσοστόν επί του μέσου όρου των ημερησίων αποδοχών των τελευταίων προ της υποβολής της αιτήσεως εκατόν ημερών ασφαλιστέας απασχολήσεως, ίσον προς το άθροισμα των, κατά τον χρόνον υποβολής ταύτης, ποσοστών εισφοράς ησφαλισμένου και συνεισφοράς εργοδότου. β)Δια της καταβολής, ομού μετά της τρεχούσης κανονικής εισφοράς και προσθέτου τοιαύτης, ίσης προς το σύνολο της καταβαλλομένης κατά τον αυτόν χρόνον εισφοράς ησφαλισμένου και συνεισφοράς εργοδότου. (Αντί της σελ. 1536,03(β) Σελ.1536,03(γ) Τεύχος 549-Σελ.127 Ταμείο Επικ.Ασφαλίσεως Ηλεκτροτεχνιτών Ελλάδος (ΤΕΑΗΕ) 39.Ν.ι.12 261 Δια την εξεύρεσιν των χρονικών προϋποθέσεων συνταξιοδοτήσεως κατά τον υπολογισμόν του ποσού της συντάξεως λαμβάνεται, υπ’ όψιν ο χρόνος προϋπηρεσίας, εις ον αναλογούν αι κατά το παρόν εδάφ. β΄ καταβληθείσαι πρόσθετοι εισφοραί. 2.Εν περιπτώσει καθυστερήσεως καταβολής δόσεώς τινος πέραν των 6 μηνών, απόλλυται η ευχέρεια αναγνωρίσεως του υπολοίπου χρόνου και δεν αναγνωρίζεται ως συντάξιμος ο χρόνος προϋπηρεσίας εις ον αναλογούσιν αι μη καταβληθείσαι δόσεις. 3.Εν περιπτώσει επελεύσεως του ασφαλιστικού κινδύνου η σύνταξις δεν δύναται ν’ απονεμηθή και καταβληθή προ της ολοσχερούς εξοφλήσεως του ποσού εξαγοράς. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος. 